b"\n_START_ARTICLE_\nMarc Seguin\n_START_SECTION_\nBiografia\n_START_PARAGRAPH_\nEra fill del fundador de la companyia Seguin et Cie Marc Fran\xc3\xa7ois Seguin i de Th\xc3\xa9r\xc3\xa8se-Augustine de Montgolfier, era descendent dels germans Montgolfier. Es va casar el 1813 amb Augustine Duret, i van tenir tretze fills. Enviud\xc3\xa0 el 1837, es va tornar a casar el 1839 amb Augustine de Montgolfier, i van tenir 6 fills m\xc3\xa9s._NEWLINE_Els seus fills Louis Seguin i Laurent Seguin crearen els motors Gnome._NEWLINE_Particip\xc3\xa0 amb els seus germans Camille, Jules, Valentin i Charles, en la construcci\xc3\xb3 d\xe2\x80\x99un gran nombre d\xe2\x80\x99obres (65 identificades) a Fran\xc3\xa7a, per\xc3\xb2 tamb\xc3\xa9 a It\xc3\xa0lia i Espanya._NEWLINE_Va construir un pont susp\xc3\xa8s a Par\xc3\xads el 1828, la passera de la Gr\xc3\xa8ve, (a l'empla\xc3\xa7ament de l'actual pont d'Arcole, destru\xc3\xaft el 1854. Estigu\xc3\xa9 en l'origen del ferrocarril Lyon-Saint-\xc3\x89tienne, el segon que es va construir a Fran\xc3\xa7a. Sobre aquesta l\xc3\xadnia van circular les locomotores Seguin, constru\xc3\xafdes per Marc Seguin sobre la base de les locomotores de George Stephenson. La seva primera locomotora circul\xc3\xa0 el primer d'octubre de 1829.\n_START_SECTION_\nDistincions\n_START_PARAGRAPH_\nVa ser elegit membre de l\xe2\x80\x99Acad\xc3\xa9mie des sciences el 1845._NEWLINE_Molts carrers de Fran\xc3\xa7a porten el nom de Marc Seguin\xc2\xa0: Rue Marc-S\xc3\xa9guin, a Par\xc3\xads, a Cr\xc3\xa9teil, ..."